ddrg/super_eurlex huggingface dataset:
2003/144/EF: Rådets afgørelse af 18. februar 2003 om beskikkelse af et medlem af Regionsudvalget



EU-Tidende nr. L 055 af 01/03/2003 s. 0054 - 0054



Rådets afgørelse af 18. februar 2003 om beskikkelse af et medlem af Regionsudvalget (2003/144/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 263, under henvisning til indstillingen fra Portugals regering, og ud fra følgende betragtninger: (1) Rådets afgørelse 2002/60/EF af 22. januar 2002(1) om beskikkelse af medlemmerne af og suppleanterne til Regionsudvalget. (2) Der er blevet en plads ledig som medlem af Regionsudvalget, efter at Isaltino MORAIS er trådt tilbage, hvilket Rådet blev underrettet om den 28. januar 2003 - TRUFFET FØLGENDE AFGØRELSE: Eneste artikel António Paulino SILVA PAIVA beskikkes som medlem af Regionsudvalget som efterfølger for Isaltino MORAIS for den resterende del af dennes mandatperiode, dvs. indtil den 25. januar 2006. Udfærdiget i Bruxelles, den 18. februar 2003. På Rådets vegne N. Christodoulakis Formand (1) EFT L 24 af 26.1.2002, s. 38.
Rådets afgørelse

af 27. februar 2003

om ændring af Rådets afgørelse 2000/265/EF om en finansforordning vedrørende budgetaspekterne af Rådets vicegeneralsekretærs forvaltning af de kontrakter, som han indgår som repræsentant for visse medlemsstater om oprettelse og drift af kommunikationsinfrastrukturen i Schengen-sammenhæng, "Sisnet"

(2003/171/EF)

RÅDET FOR DEN EUROPÆISKE UNION HAR -

under henvisning til artikel 2, stk. 1, andet afsnit, første punktum, i protokollen om integration af Schengen-reglerne i Den Europæiske Union (i det følgende benævnt "Schengen-protokollen"), der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, og

ud fra følgende betragtninger:

(1) Rådets vicegeneralsekretær har ved afgørelse 1999/870/EF(1) fået bemyndigelse til i forbindelse med integrationen af Schengen-reglerne i Den Europæiske Union at handle som repræsentant for visse medlemsstater i forbindelse med indgåelse af kontrakter om oprettelse og drift af kommunikationsinfrastrukturen i Schengen-sammenhæng (i det følgende benævnt "Sisnet"), samt til at forvalte sådanne kontrakter.

(2) De finansielle forpligtelser i henhold til sådanne kontrakter afholdes ikke over De Europæiske Fællesskabers almindelige budget. Bestemmelserne i finansforordningen af 21. december 1977 vedrørende De Europæiske Fællesskabers almindelige budget(2), finder derfor ikke anvendelse.

(3) Der er derfor ved afgørelse 2000/265/EF(3) vedtaget en finansforordning, hvori der er fastsat specifikke regler for opstilling og gennemførelse af det budget, der er nødvendigt for at dække udgifter, som opstår i forbindelse med indgåelse af kontrakterne, opfyldelse af forpligtelserne i henhold til sådanne kontrakter efter indgåelsen, inddrivelse af bidragene fra de berørte medlemsstater samt regnskabsaflæggelse og revision af regnskaberne.

(4) I henhold til bestemmelserne i forordning (EF, Euratom) nr. 1605/2002 - De Europæiske Fællesskabers nye finansforordning - er der foretaget visse ændringer af fællesskabsinstitutionernes procedurer for intern finanskontrol, hvilket gør det nødvendigt at foretage en teknisk tilpasning af finansforordningen indeholdt i afgørelse 2000/265/EF.

(5) Denne afgørelse er en udbygning af Schengen-reglerne i Schengen-protokollens forstand -

TRUFFET FØLGENDE AFGØRELSE:

Artikel 1

Artikel 14 i Rådets afgørelse 2000/265/EF affattes således:

"Artikel 14

Hvervet som finansinspektør udøves af en tjenestemand eller ansat i Generalsekretariatet for Rådet, der er udpeget hertil efter afgørelse fra vicegeneralsekretæren, som også fastlægger reglerne for denne inspektion."

Artikel 2

1. Denne afgørelse anvendes fra den 1. januar 2003.

2. Afgørelsen offentliggøres i Den Europæiske Unions Tidende.

Udfærdiget i Bruxelles, den 27. februar 2003.

På Rådets vegne

M. Chrisochoïdis

Formand

(1) EFT L 337 af 30.12.1999, s. 41.

(2) Som omarbejdet ved Rådets forordning (EF, Euratom) nr. 1605/2002 (EFT L 248 af 16.9.2002, s. 1).

(3) EFT L 85 af 6.4.2000, s. 12. Ændret ved Rådets afgørelse 2000/664/EF (EFT L 278 af 31.10.2000, s. 24).
Kommissionens beslutning

af 19. februar 2003

om tredje ændring af beslutning 2002/308/EF om lister over zoner og akvakulturbrug, der er godkendt med hensyn til egtvedsyge (VHS) og/eller infektiøs hæmatopoietisk nekrose (IHN)

(meddelt under nummer K(2003) 558)

(EØS-relevant tekst)

(2003/114/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, og

ud fra følgende betragtninger:

(1) Medlemsstaterne skal for at opnå godkendelse af akvakulturbrug i en zone, der ikke er godkendt med hensyn til egtvedsyge (VHS) og/eller infektiøs hæmatopoietisk nekrose (IHN), forelægge alt relevant bevismateriale og de nationale bestemmelser, der skal sikre, at kravene i direktiv 91/67/EØF overholdes.

(2) Ved Kommissionens beslutning 2002/308/EF(3), senest ændret ved beslutning 2002/1005/EF(4), opstilles der lister over godkendte zoner og godkendte akvakulturbrug i zoner, der ikke er godkendt med hensyn til visse fiskesygdomme.

(3) Tyskland har sendt dokumentation for meddelelse af status som godkendt akvakulturbrug i en zone, der ikke er godkendt med hensyn til VHS og IHN, for et akvakulturbrug i Bayern samt de nationale bestemmelser, der sikrer, at reglerne for bevarelse af den status bliver overholdt.

(4) Denne dokumentation er blevet gennemgået af Kommissionen med bistand fra eksperter i medlemsstaterne.

(5) Af den tyske dokumentation for det pågældende brug fremgår det, at det opfylder reglerne i artikel 6 i direktiv 91/67/EØF. Det kan derfor indrømmes status som godkendt akvakulturbrug i en ikke-godkendt zone og bør føjes til listen over godkendte akvakulturbrug i bilag II til beslutning 2002/308/EF.

(6) Beslutning 2002/308/EF bør ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I punkt 3.5 i bilag II til beslutning 2002/308/EF indsættes følgende godkendte akvakulturbrug:

">TABELPOSITION>"

Artikel 2

Denne beslutning er rettet til medlemsstaterne.

Udfærdiget i Bruxelles, den 19. februar 2003.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 1.

(2) EFT L 189 af 3.7.1998, s. 12.

(3) EFT L 106 af 23.4.2002, s. 28.

(4) EFT L 349 af 24.12.2002, s. 109.
Rådets afgørelse

af 18. februar 2003

om eksterne revisorer for Den Europæiske Centralbank og Suomen Pankki

(2003/116/EF)

RÅDET FOR DEN EUROPÆISKE UNION HAR -

under henvisning til protokollen om statutten for Det Europæiske System af Centralbanker og Den Europæiske Centralbank, særlig artikel 27, stk. 1,

under henvisning til henstilling af 19. december 2002 fra Den Europæiske Centralbank (i det følgende benævnt "ECB") til Rådet for Den Europæiske Union om eksterne revisorer for Den Europæiske Centralbank og Suomen Pankki(1), og

ud fra følgende betragtninger:

(1) ECB's regnskaber og regnskaberne for de nationale centralbanker i euro-området revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) Mandatet for ECB's nuværende eksterne revisor udløber i 2003. Der bør derfor udnævnes en ekstern revisor fra 2003. Mandatperioden for den eksterne revisor bør være fem år.

(3) Mandatet for Suomen Pankkis eksterne revisor blev ikke fornyet fra 2003 som følge af dennes forventede ophør i midten af 2003 samt en politik om med faste mellemrum at udbyde hvervet i licitation. Der bør derfor udnævnes en ekstern revisor fra 2003. Mandatperioden for den eksterne revisor bør være fem år.

(4) ECB's ovennævnte henstilling bør tages til følge og de eksterne revisorer, som denne har indstillet, godkendes -

TRUFFET FØLGENDE AFGØRELSE:

Artikel 1

1. KPMG Deutsche Treuhand-Gesellschaft AG Wirtschaftsprüfungsgesellschaft godkendes i en periode på fem år som ECB's eksterne revisor for årsregnskaberne fra regnskabsåret 2003.

2. Ernst & Young Oy godkendes i en periode på fem år som Suomen Pankkis eksterne revisor for årsregnskaberne fra regnskabsåret 2003.

Artikel 2

Denne afgørelse meddeles ECB.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 18. februar 2003.

På Rådets vegne

N. Christodoulakis

Formand

(1) EFT C 331 af 31.12.2002, s. 56.
Rådets afgørelse

af 6. marts 2003

om udnævnelse af medlemmerne af bestyrelsen for Det Europæiske Center for Udvikling af Erhvervsuddannelse

(2003/C 64/03)

RÅDET FOR DEN EUROPÆISKE UNION HAR -

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4(1),

under henvisning til de kandidatlister, som er indgivet til Rådet af medlemsstaternes regeringer for deres repræsentanter og af Kommissionen for repræsentanterne for arbejdstagernes og arbejdsgivernes faglige organisationer, og

ud fra følgende betragtninger:

(1) Rådet har ved afgørelse af 17. december 1999(2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for tidsrummet fra den 17. december 1999 til den 16. december 2002.

(2) Medlemmerne af nævnte centers bestyrelse skal udnævnes for en periode på tre år -

TRUFFET FØLGENDE AFGØRELSE:

Artikel 1

Til medlemmer af bestyrelsen for Det Europæiske Center for Udvikling af Erhvervsuddannelse udnævnes for tidsrummet fra den 6. marts 2003 til den 5. marts 2006:

I. REGERINGSREPRÆSENTANTER

>TABELPOSITION>

II. ARBEJDSTAGERREPRÆSENTANTER

>TABELPOSITION>

III. ARBEJDSGIVERREPRÆSENTANTER

>TABELPOSITION>

Artikel 2

Rådet vil senere udnævne de endnu ikke indstillede medlemmer for Belgien, Italien, Nederlandene og Portugal.

Artikel 3

Denne afgørelse offentliggøres til underretning i Den Europæiske Unions Tidende.

Udfærdiget i Bruxelles, den 6. marts 2003.

På Rådets vegne

D. Reppas

Formand

(1) EFT L 39 af 13.2.1975, s. 1. Senest ændret ved forordning (EF) nr. 354/95 (EFT L 41 af 23.2.1995, s. 1).

(2) EFT C 4 af 7.1.2000, s. 4.
Kommissionens beslutning

af 14. marts 2003

om ændring af beslutning 2003/172/EF om beskyttelsesforanstaltninger mod aviær influenza i Nederlandene

(meddelt under nummer K(2003) 835)

(EØS-relevant tekst)

(2003/186/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Europa-Parlamentets og Rådets direktiv 2002/33/EF(2), særlig artikel 10, og

ud fra følgende betragtninger:

(1) Nederlandene har anmeldt en række udbrud af aviær influenza.

(2) De nederlandske myndigheder gennemførte straks de foranstaltninger, der er fastsat i Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(3), ændret ved akten vedrørende Østrigs, Finlands og Sveriges tiltrædelse. Alle forsendelser af levende fjerkræ og rugeæg både inden for Nederlandene og til andre medlemsstater og tredjelande blev også forbudt.

(3) For at sikre klare og gennemskuelige bestemmelser vedtog Kommissionen i samarbejde med de nederlandske myndigheder beslutning 2003/153/EF(4), der skærper de af Nederlandene trufne foranstaltninger.

(4) Ved Kommissionens beslutning 2003/156/EF(5) og 2003/172/EF(6) blev foranstaltningerne forlænget under hensyn til sygdommens udvikling.

(5) Under hensyn til sygdommens udvikling bør beskyttelsesforanstaltningerne i beslutning 2003/172/EF forlænges.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I artikel 2 i beslutning 2003/172/EF ændres "14. marts 2003 kl. 24.00" til "20. marts 2003 kl. 24.00".

Artikel 2

Denne beslutning er rettet til medlemsstaterne.

Udfærdiget i Bruxelles, den 14. marts 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 315 af 19.11.2002, s. 14.

(3) EFT L 167 af 22.6.1992, s. 1.

(4) EUT L 59 af 4.3.2003, s. 32.

(5) EUT L 64 af 7.3.2003, s. 36.

(6) EUT L 69 af 13.3.2003, s. 27.
Kommissionens beslutning

af 13. marts 2003

om ændring af beslutning 2002/657/EF for så vidt angår fastsættelse af minimumsgrænser for analysemetoders ydeevne (MRPL) vedrørende visse restkoncentrationer i animalske fødevarer

(meddelt under nummer K(2003) 764)

(EØS-relevant tekst)

(2003/181/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf, og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF(1), særlig artikel 15, stk. 1, andet afsnit, og

ud fra følgende betragtninger:

(1) Forekomsten af restkoncentrationer i animalske produkter er af betydning for folkesundheden.

(2) Det er nødvendigt at fastlægge en procedure for gradvis fastsættelse af minimumsgrænserne for analysemetoders ydeevne (MRPL) for stoffer, som der ikke er fastsat noget tilladt niveau for, navnlig de stoffer, som der ikke er givet tilladelse til at anvende, eller som udtrykkeligt er forbudt i Fællesskabet, for at sikre en harmoniseret gennemførelse af direktiv 96/23/EF.

(3) Da chloramphenicol, nitrofuraner og medroxyprogesteronacetat er blevet påvist i animalske fødevarer, er grænserne for harmoniserede MRPL for de pågældende stoffer blevet aftalt i samråd med EF-referencelaboratorierne, nationale referencelaboratorier og medlemsstater.

(4) Indgift af et pågældende stof er dog fortsat tilladt af zootekniske årsager, forudsat at betingelserne i artikel 5 i direktiv 96/22/EF nøje overholdes.

(5) Det er nødvendigt at fastlægge harmoniserede grænser med henblik på kontrol af de pågældende stoffer for at sikre, at alle forbrugere nyder samme beskyttelse i hele Fællesskabet. Kommissionens beslutning 2002/657/EF(2) bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2002/657/EF foretages følgende ændringer:

1) I artikel 2 ændres "bilaget" til "bilag I".

2) I artikel 3, litra b) og c), ændres "bilaget" til "bilag I".

3) Artikel 4 affattes således:

"Medlemsstaterne sikrer, at de analysemetoder, der anvendes til påvisning af følgende stoffer, overholder de minimumsgrænser for analysemetoders ydeevne (MRPL), der er fastsat i bilag II, for de matrixer, der er nævnt i bilag II:

a) chloramphenicol

b) nitrofuranmetabolitter

c) medroxyprogesteronacetat."

4) Bilaget til nærværende beslutning indsættes som bilag II.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. marts 2003.

På Kommissionens vegne

David Byrne

Medlem af Kommissionen

(1) EFT L 125 af 23.5.1996, s. 10.

(2) EFT L 221 af 17.8.2002, s. 8.

BILAG

"BILAG II

Minimumsgrænser for metodens ydeevne

>TABELPOSITION>"
Kommissionens beslutning

af 12. marts 2003

om ændring af beslutning 1999/465/EF om fastlæggelse af status for kvægbesætningerne i visse medlemsstater eller regioner i medlemsstater som officielt er fri for enzootisk kvægleukose

(meddelt under nummer K(2003) 739)

(EØS-relevant tekst)

(2003/177/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(1), senest ændret ved forordning (EF) nr. 1226/2002(2), særlig bilag D, kapitel I, punkt E, og

ud fra følgende betragtninger:

(1) Ved Kommissionens beslutning 1999/465/EF(3), senest ændret ved beslutning 2001/28/EF(4), tillagdes visse medlemsstater og regioner denne status.

(2) De italienske myndigheder har forelagt Kommissionen dokumentation, der viser, at alle betingelserne i bilag D, kapitel I, punkt E, i direktiv 64/432/EØF er opfyldt, for så vidt angår regionen Emilia-Romagna.

(3) Det vil derfor være rimeligt at betragte regionen Emilia-Romagna som officielt fri for enzootisk kvægleukose i henhold til direktiv 64/432/EØF.

(4) Beslutning 1999/465/EF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag II til beslutning 1999/465/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. marts 2003.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 179 af 9.7.2002, s. 13.

(3) EFT L 181 af 16.7.1999, s. 32.

(4) EFT L 6 af 11.1.2001, s. 21.

BILAG

"BILAG II

REGIONER I MEDLEMSSTATERNE, DER ER ERKLÆRET OFFICIELT FRI FOR ENZOOTISK KVÆGLEUKOSE

Storbritannien (Det Forenede Kongerige)

Nordirland (Det Forenede Kongerige)

Provinsen Bolzano (Italien)

Provinsen Trento (Italien)

Regionen Val d'Aosta (Italien)

Regionen Emilia-Romagna (Italien)"
Kommissionens beslutning

af 10. marts 2003

om ændring af beslutning 1999/466/EF om fastlæggelse af kvægbesætningernes status i visse medlemsstater eller regioner i medlemsstater som officielt brucellosefri

(meddelt under nummer K(2003) 731)

(EØS-relevant tekst)

(2003/164/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin(1), senest ændret ved Kommissionens forordning (EF) nr. 1226/2002(2), særlig bilag A, kapitel II, punkt 7, og

ud fra følgende betragtninger:

(1) Italien har forelagt Kommissionen dokumentation for, at alle betingelserne i bilag A, kapitel II, punkt 7, til direktiv 64/432/EØF er overholdt og navnlig, at over 99,8 % af kvægbesætningerne i regionen Emilia-Romagna beregnet pr. 31. december hvert år mindst har været officielt fri for kvægbrucellose i de sidste fem år, og at hvert kreatur er identificeret i henhold til EF-bestemmelserne.

(2) Regionen bør derfor erklæres officielt brucellosefri i henhold til direktiv 64/432/EØF.

(3) Kommissionens beslutning 1999/466/EF(3), senest ændret ved beslutning 2002/588/EF(4), bør derfor ændres i overensstemmelse hermed.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 1999/466/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. marts 2003.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 179 af 9.7.2002, s. 13.

(3) EFT L 181 af 16.7.1999, s. 34.

(4) EFT L 187 af 16.7.2002, s. 52.

BILAG

"BILAG II

REGIONER I MEDLEMSSTATERNE, DER ER ERKLÆRET OFFICIELT FRI FOR KVÆGBRUCELLOSE

Storbritannien (Det Forenede Kongerige)

Provinsen Bolzano (Italien)

Regionen Emilia Romagna (Italien)

Øerne Pico, Graciosa, Flores og Corvo (den selvstyrende region Azorerne i Portugal)"
Rådets afgørelse 2003/157/FUSP

af 19. december 2002

om indgåelse af en aftale mellem Den Europæiske Union og Republikken Polen om Republikken Polens deltagelse i Den Europæiske Unions politimission (EUPM) i Bosnien-Hercegovina

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 11. marts 2002 vedtog Rådet fælles aktion 2002/210/FUSP om Den Europæiske Unions politimission(1).

(2) I henhold til artikel 8, stk. 3, i denne fælles aktion skal detaljerede ordninger vedrørende tredjelandes deltagelse i EUPM aftales i henhold til artikel 24 i traktaten om Den Europæiske Union.

(3) I henhold til Rådets afgørelse af 14. oktober 2002, som bemyndigede formandskabet til at indlede forhandlinger, har formandskabet ført forhandlinger om en aftale med Republikken Polen om dens deltagelse i EUPM's aktiviteter.

(4) Aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Republikken Polen om denne stats deltagelse i Den Europæiske Unions politimission (EUPM) i Bosnien-Hercegovina godkendes hermed på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse har virkning fra dagen for offentliggørelsen.

Udfærdiget i Bruxelles, den 19. december 2002.

På Rådets vegne

L. Espersen

Formand

(1) EFT L 70 af 13.3.2002, s. 1.
Kommissionens beslutning

af 7. marts 2003

om en vejledende fordeling for 2003 mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002

(meddelt under nummer K(2003) 704)

(2003/161/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 546/2002(2), særlig artikel 14a, og

ud fra følgende betragtninger:

(1) I artikel 13 og 14 i Kommissionens forordning (EF) nr. 2182/2002 af 6. december 2002 om gennemførelsesbestemmelser til Rådets forordning (EØF) nr. 2075/92 for så vidt angår Fællesskabsfonden for Tobak(3) fastsættes der foranstaltninger til fremme af omstilling fra tobaksproduktion. Disse foranstaltninger skal finansieres af Fællesskabsfonden for Tobak oprettet ved artikel 13 i forordning (EØF) nr. 2075/92.

(2) For 2003 råder Fællesskabsfonden for Tobak over et beløb på i alt 19 mio. EUR, hvoraf halvdelen bør anvendes til finansiering af specifikke foranstaltninger, der kan hjælpe tobaksproducenterne med at omstille sig til andre afgrøder eller andre jobskabende erhvervsaktiviteter, samt undersøgelser i forbindelse hermed.

(3) Det er derfor nødvendigt at fastsætte en fordeling af det disponible beløb mellem de berørte medlemsstater i henhold til artikel 17, stk. 2, i forordning (EF) nr. 2182/2002.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Tobak -

VEDTAGET FØLGENDE BESLUTNING:

Artikel 1

For 2003 fastsættes den vejledende fordeling mellem medlemsstaterne af de midler fra Fællesskabsfonden for Tobak, der skal anvendes til omstillingsforanstaltningerne i artikel 13 og 14 i forordning (EF) nr. 2182/2002, som anført i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 2003.

På Kommissionens vegne

Franz Fischler

Medlem af Kommissionen

(1) EFT L 215 af 30.7.1992, s. 70.

(2) EFT L 84 af 28.3.2002, s. 4.

(3) EFT L 331 af 7.12.2002, s. 16.

BILAG

DEN VEJLEDENDE FORDELING MELLEM MEDLEMSSTATERNE AF MIDLERNE FRA FÆLLESSKABSFONDEN FOR TOBAK FOR 2003

>TABELPOSITION>